PAGE  

РЕПУБЛИКА СРПСКА
ОКРУЖНО ЈАВНО ТУЖИЛАШТВО У ТРЕБИЊУ
Број предмета: Т16 0 КТ 0016001 26   
Требиње, 02.07.2026. године 

ОСНОВНОМ СУДУ У ТРЕБИЊУ  
ТРЕБИЊЕ 
Окружно јавно тужилаштво у Требињу на основу члана 43. став 2. тачка ж) и чланова 241. и 242. Закона о кривичном поступку Републике Српске („Службени гласник Републике Српске“, број: 53/12, 91/17 и 66/18) п о д и ж е:
О П Т У Ж Н И Ц У

П р о т и в: 

Ђ. С.2001. 

Што је: 


Дана 12.05.2026. године, око 21,00 час, у насељу Килавци, општина Невесиње, на простору, гдје је стациониран дјечији луна парк „Мунгос“ из Братунца, тјелесно повриједио О. Б. средством подобним да тијело тешко повриједи, а био је способан да схвати значај свог дјела и да управља својим поступцима, био је свјестан свог дјела чије извршење је хтио и био је свјестан да је његово дјело забрањено, на тај начин што је, налазећи се под дејством алкохола са количином од 2,04 г/кг алкохола у организму, дошао до пулта поменутог луна парка за којим је радио радник луна парка О.Б. који је продавао жетоне, након чега је осумњичени са пулта узео метални микрофон који се налазио на столу – пулту испред О.Б., а потом је са металним микрофоном који је држао у руци ударио оштећеног О. Б. у предио потиљка главе, од ког ударца је оштећени пао на тло и том приликом га је облила крв из повријеђеног мјеста главе, којом приликом је оштећеном нанио тјелесну повреду у виду раздерине на тјемену која није довела до оштећења унутар унутарлобањског садржаја, а оштећени је ставио приједлог за кривично гоњење према осумњиченом.


Дакле, другог тјелесно повриједи. 


Чиме да је починио кривично дјело Тјелесна повреда из члана 131. став 2. Кривичног законика Републике Српске.

